Fremtidige polske talenter besøger Danmark

**Tirsdag d. 2. september lander fem forhåbentlige fremtidige ledere i Clarion Hotel Copenhagen Airports lobby. De fem 17-18-årige kommer til Danmark som førstepræmien i konkurrencen Future Entrepreneurs of Poland.**

Der er langt fra den hverdag danske unge oplever, til den polske unge befinder sig i. Derfor har non profit-organisationen My Future udviklet et ungdomsprogram ”Future Entrepreneurs of Poland (FEP)” målrettet unge i alderen 16-18 år, der kan bidrage til en vigtig og værdifuld forandring af, hvordan man opdyrker entre- og intraprenør færdigheder hos de unge polakker. ”Især halter såkaldte soft-skills, hvor analyser tydeligt viser, der stadig foreligger store uopfyldte behov hos de virksomheder, der beskæftiger dem”, siger Natalia Rozanska, der er grundlægger af My Future

**Besøg hos NETS og Forsvaret**

Mens de unge talenter er i Danmark skal de blandt andet besøge NETS og Forsvaret, hvor de skal lære om, hvad det vil sige at påtage sig lederroller og skabe innovation på hensigtsmæssige måder. Her er NETS og Forsvaret rollemodeller.

”Her I Nets har vi netop igangsat eksekveringen af en strategi, som udvider vores fokus til nye dele af Europa. Vi er, som nok bekendt, i høj grad udbredt i Danmark. Tænk blot på udviklingen af Dankort generelt, men i nyere tid det kontaktløse Dankort samt Dankort app.”, fortæller Merchant Partnership Manager i Dankort, Thomas Johannes Hansen ”Mine kolleger i Nets er selvfølgelig ligeså opmærksomme på digitale betalingsløsninger i andre lande som at vi er det i Dankort.” Vi vil naturligvis altid være med helt fremme og er ekstremt kundeorienterede og vi bruger dialogen med de unge til at opnå unik indsigt i deres beslutningskriterier og krav til os som virksomhed”.

Ved besøget hos Forsvaret får de unge lov at møde to kvinder som på hver sin vis tegner fremtiden i et formål, der rækker langt ud over det almindelige. ”Det moderne Forvar er i dag ikke kun baseret på krudt og kugler”, fremhæver Kaptajnløjtnant og HR leder i Forsvarsministeriets Koncern IT (KAKI) Malene Brogaard, der selv har været på missioner i den såkaldt ”spidse ende”. Desuden møder gæsterne den unge mor, IT-assistent Kathrine Gregersen, der selv har boet 3 år Polen, der fortæller om, hvorledes forsvaret i dag er en moderne professionel arbejdsplads ganske langt fra gamle fordomme om barakker og sure sokker. ”Det stiller nogle krav, at gøre sig i en mandeverden som denne, men som Malene plejer at sige; man kan hvad man selv vil” smiler Kathrine. ”Ja - sådan ser vi på det i Forsvaret. Det er et spørgsmål om tillid og teamwork” siger Malene Brogaard ”har man en ægte vilje til at gøre en forskel, så *kan* man”, slår hun fast. ”KAKI håndterer langt over 100 millioner elektroniske filer hvert år, så vi er ikke en lille størrelse, derfor er ”vi er nødt til at insistere på kvalitet i alle led” slutter Brogaard.

**Base hos Clarion**

De fire unge bor på Clarion Hotel Copenhagen Airport under hele deres ophold i Danmark. “Det er cool at se alle de forretningsrejsende samlet et sted, og værelserne er virkelig store og lækre ”, siger Mateusz Sosnowski på 18, der er en af vinderne af projektet.

Netop valget af Clarion Copenhagen Airport som base er ikke helt tilfældigt.

Projektet går hånd i hånd med Clarions WeCare strategi om at bidrage til at skabe en bedre fremtid for unge, som har behov for dette. Hvis man har muligheden for at løfte andre, er det vigtigt at man også påtager sig netop det ansvar.

De unge skal ikke bare bo på hotellet, men også møde kvindelige ledere og ansatte fra hotellet, som forhåbentligt kan inspirere de fire piger, der er en del af det vindende team, som gæster Danmark. “Vi er overbeviste om at vi, sammen med udvalgte partnere blandt førende skoler og erhvervsvirksomheder i begge lande, skaber rødder for mere motiveret og dygtig ungdom, som bliver vores fremtidige ledere”, siger Carsten Thornhøj fra Institute for Applied Knowledge, der er tilrettelægger og kvalitetsgarant af undervisningsforløbene i FEP-programmet

Natalia Rozanska tilføjer med et smil ”Det er en rar tanke, at lige netop dette sted, vi er på nu, er det sted, hvor det, med stærk dansk støtte, blev vedtaget at indlemme Polen i EU tilbage i 2002, for det har betyder helt enormt meget for vores land” ”Man kan faktisk godt mærke, at ”we care” atmosfæren på Clarion animerer til gode beslutninger på konferencer og lignende på en helt unik måde”.